Tort Mimoza 

Ingrediente:
● Oua - 9 buc 
● Lapte - 250 ml 
● Smantana dulce pentru frisca(32-35%) - 550 ml 
● Esenta de vanilie - 1 lingurita 
● Zahar - 330 g 
● Faina alba - 225 g 
● Sare - 0.25 lingurite 
● Curcuma/turmeric - 0.5 lingurite  (optional, pentru culoare)
● Coaja de lamaie rasa - 0.5 lingurite  (aproximativ coaja de la o jumatate de lamaie)
● Amidon alimentar - 50 g 
● Ananas rondele la conserva - 560 g  (o conserva mare, sau alte fructe preferate)

Mod de preparare:
1. In primul rand pregatim crema de vanilie si o lasam sa se raceasca 5-6 ore, din care minim 2-3 ore la frigider.
Deci, intr-o cratita cu fund mai gros turnati 250ml de lapte, 250ml de smantana lichida pentru frisca, 1 lingurita esenta de vanilie si 150g de zahar. Amestecati bine si puneti pe foc pana incepe sa fiarba.
2. Intr-un bol amestecati bine cu telul 2 oua si 65g de faina, aveti grija sa nu fie cocoloase.
3. Cand amestecul de lapte incepe sa fiarba, il luati de pe foc si incepeti sa adaugati din el treptat, cate jumatate de polonic, in compozitia de oua cu faina. Aveti grija sa amestecati repede si bine dupa fiecare adaugire, sa nu formeze ouale fulgi de omleta.
4. Turnati compozitia de oua si lapte inapoi in cratita si o puneti iarasi pe foc. Amestecati continuu cu telul in acest timp, pana crema incepe sa fiarba si se ingroasa vizibil si bine. Aveti grija sa nu se formeze cocoloase, le amestecati mai intens.
5. Mutati crema intr-un bol, o acoperiti cu o punga sau bucata de folie de plastic, sa nu formeze pojghita deasupra cat se raceste.
O lasati astfel cateva ore la temperatura camerei, apoi inca 2-3 ore la frigider.
In acest timp aveti grija sa puneti la frigider 300ml de smantana lichida pentru frisca, o vom folosi mai tarziu, dar trebuie sa fie rece bine.
6. Preparam pandispanul pentru tort, cat se raceste crema.
Intr-un bol mare puneti 7 oua, 180g de zahar, un varf de lingurita sare, coaja rasa de la o jumatate de lamaie si optional 0.5 lingurita curcuma/turmeric.
7. Mixati totul bine la viteza maxima (folosind mixerul de mana sau cel planetar) timp de 10 minute pana compozitia devine pufoasa si creste in volum de aproximativ 3 ori.
8. Adaugati aici 160g de faina si 50g de amidon, amestecati atent cu o spatula cu miscari lente pana se incorporeaza complet.
Eu mai dau de cateva ori atent si cu un tel, sa se desfaca mai bine cocoloasele.
9. Turnati aluatul de pandispan intr-o tava de 26-28cm in diametru, asternuta la baza cu hartie de copt.
Atent, de cateva ori loviti tava de masa, sau o rotiti de 3-4 ori intr-o directie, sa iasa la suprafata bulele mari de aer.
10. Se coace in cuptorul preincalzit la 160 de grade timp de 40-45 min, sau pana la testul scobitorii.
Aveti grija sa nu deschideti cuptorul in primele 15 minute de coacere, iar dupa ce este gata pandispanul il mai lasati 15 minute in cuptorul inchis, dar fierbinte.
Veti observa ca formeaza o mica cupola la copt, de obicei cand incepe sa se raceasca aceasta se lasa si suprafata devine perfect dreapta.
11. Lasati-l sa se raceasca in tava minim 4-5 ore, apoi cu un cutit subtire treceti pe langa margini.
12. Scoateti bordura tavii si observati ce pandispan exemplar obtineti.
Astfel daca faceti crema si blatul in acelasi timp, ambele se racesc si vor fi gata la asamblarea tortului.
13. Incepem montarea tortului. 
Cu un cutit lung taiati pandispanul in 3 foi subtiri, partile de sus si de la baza le vom folosi ca atare.
14. Dar partea din mijloc o vom folosi pentru a face acel invelis pufos de la suprafata tortului.
Astfel, taiati subtire bordurile rumenite de la aceasta foaie, sa nu strice culoarea uniforma.
15. Restul de foaie se taie cubulete cat mai mici posibil.
16. Deschideti conserva de ananas si o lasati sa se scurga intr-o sita.
Sucul il pastrati pentru a insiropa foile de la tort.
17. Apoi taiati rondelele de ananas in bucatele mici.
Asadar, avem 2 foi de tort si cubulete din a 3-a foaie, plus ananasul bucatele si zeama de la el.
18. Intr-un bol mare bateti bine 300ml de smantana lichida pentru frisca, pana este ferma si nu curge.
19. In aceasta spuma de frisca rece adaugati in 3-4 runde crema de vanilie rece si amestecati bine cu mixerul sau telul.
20. Obtinem o crema delicioasa si care isi tine foarte bine forma.
21. Puneti pe platoul de tort prima foaie, o insiropati bine cu suc de ananas si distribuiti peste ea aproximativ jumatate din crema de vanilie.
Observati ca eu am pus pe langa marginile tortului foi de hartie de copt, sa nu murdaresc platoul si sa scap de stergerea lui la final.
22. Peste crema distribuiti jumatate din ananasul taiat bucatele.
23. Puneti a 2-a foaie, iarasi o insiropati cu suc de ananas.
24. Cu restul de crema ungeti tortul deasupra si pe borduri.
Aranjati restul de ananas bucatele peste tort.
25. Ornati toata suprafata tortului cu bucatele de pandispan taiat mai sus.
26. La final usor presati cu palmele, sa adere mai bine la crema si sa nu se imprastie cand manevrati tortul.
27. Acoperiti tortul cu o folie de plastic si il puneti la rece pentru minim 8 ore, sa se patrunda bine toate aromele.
28. Dupa acest timp il serviti si savurati, este extraordinar de pufos, usor, fresh si gustos.
Pofta Buna!